مسلسل لالة فاطمة هو مسلسال مغريبي كوميدي درامي واجتيماعي فيه تلاتة دلمواسيم كاتعاود لقصة ديال فاميلة مغريبية (فاميلة بنزيزي) بلماشاكيل ولافراح ولحزان ديالها. بدات "لالة فاطمة" كاتصاوب لحلوة ديال الدار وكاتبيعها للمعارف ديالها وشوية بشوية كبرو الطموحات ديال هاد لمرة، وكبر حتى لمشروع ديالها، ؤولات كاتبيع لحلوة اللي كاتصاوب للعراسات ولحفلات لكبار. وحيتاش لالة فاطمة كان خاصها شي محل فاش تبين لحلاوي اللي كاتصاوب، ردّات لمحل ديال لكاسيطات اللي كان خدّام فيه "جبّور" لپاتيسري مقابلها "الجنجلان". من بعد ولّات عند فاميلة بنزيزي جارة جديدة هي "لالة نادية" اللي كانت ديما ممّحناهوم بلماشاكيل ديالها والصيفات ديالها اللي ماشي جتيماعيين. حتى واحد ماكان كيحمل هاديك السيدة وواخّا هكاك ديما داخلة خارجة من دارهوم. خديجة أسد : فاطمة عزيز سعد الله : أحمد أمل الأطرش : عيشة محمد الخلفي : لحاج خديجة جمال : لحاجة عبد القادر لطفي : حسن جبّور سلمى الشدادي : هدى عثمان التقي : جمال هشام موسون : عوينة أحمد يرزيز : لقفل رضوان رشوق : عمر بشرى أهريش : حليمة عائشة ساجد : لطيفة يوسف كارط : الجنجلان سعيد باي : دريس نجاة الوافي : نادية بسمة مصدق : ناريمان